Predkladacia správa 
Nové znenie

[bookmark: _GoBack]Informáciu o podpore zo strany verejného sektoru v oblasti humanitárnej a integračnej podpory utečencom pod názvom „Výzva k ľudskosti“ predkladá Ministerstvo zahraničných vecí a európskych záležitostí Slovenskej republiky na rokovanie vlády SR v nadväznosti na stretnutie zástupcov vybraných rezortov a iniciátorov výzvy zo dňa 1.10.2015. Stretnutie predstavovalo konkrétne naplnenie návrhu opatrení vyplývajúcich z materiálu schváleného vládou SR dňa 2.9.2015 „Návrh ďalšieho postupu Slovenskej republiky na riešenie migračnej krízy“, berúc do úvahy humanitárne aspekty aktuálnych kríz.
Cieľom predkladanej informácie je analyzovať existujúce možnosti štátnej správy s cieľom podporiť navrhované projekty a programy mimovládnych rozvojových organizácií na území susedných krajín, v krajinách regiónu Blízkeho a Stredného Východu susediacich s konfliktnými zónami, ale aj v súvislosti s integráciou utečencov v SR.
